CELEX: 22017D1817
Language: sk
Date: 2015-12-11 00:00:00
Title: Rozhodnutie Spoločného výboru EHP č. 306/2015 z 11. decembra 2015, ktorým sa mení príloha II (Technické predpisy, normy, skúšky a certifikácia) k Dohode o EHP [2017/1817]

12.10.2017   
               
               
                  SK
               
               
                  Úradný vestník Európskej únie
               
               
                  L 263/18
               
            ROZHODNUTIE SPOLOČNÉHO VÝBORU EHP
      č. 306/2015
      z 11. decembra 2015,
      ktorým sa mení príloha II (Technické predpisy, normy, skúšky a certifikácia) k Dohode o EHP [2017/1817]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Nariadenie Európskeho parlamentu a Rady (EÚ) č. 251/2014 z 26. februára 2014 o vymedzení, opise, obchodnej úprave, označovaní a ochrane zemepisných označení aromatizovaných vínnych výrobkov a o zrušení nariadenia Rady (EHS) č. 1601/91 (1) sa má začleniť do Dohody o EHP.
               
            
                  (2)
               
               
                  Nariadením (EÚ) č. 251/2014 sa zrušuje nariadenie Rady (EHS) č. 1601/91 (2) začlenené do Dohody o EHP, a preto je potrebné odkaz naň v rámci Dohody o EHP vypustiť.
               
            
                  (3)
               
               
                  Toto rozhodnutie sa týka právnych predpisov o liehovinách. Právne predpisy o liehovinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v úvode ku kapitole XXVII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
               
            
                  (4)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Kapitola XXVII prílohy II k Dohode o EHP sa mení takto:
      
                  1.
               
               
                  Za bod 9a [vykonávacie nariadenie Komisie (EÚ) č. 716/2013] sa vkladá tento bod:
                  
                              „9b.
                           
                           
                              
                                 32014 R 0251: nariadenie Európskeho parlamentu a Rady (EÚ) č. 251/2014 z 26. februára 2014 o vymedzení, opise, obchodnej úprave, označovaní a ochrane zemepisných označení aromatizovaných vínnych výrobkov a o zrušení nariadenia Rady (EHS) č. 1601/91 (Ú. v. EÚ L 84, 20.3.2014, s. 14).
                              Ustanovenia nariadenia sa na účely tejto dohody vykladajú s týmito úpravami:
                              
                                           
                                       
                                       
                                          Príslušné štáty EZVO sa vyzývajú, aby vyslali svojich zástupcov na zasadnutia Výboru pre aromatizované vínne výrobky uvedeného v článku 34, ktorý sa bude zaoberať otázkami, ktoré sú upravené právnymi predpismi uvedenými v Dohode. Zástupcovia štátov EZVO sa na práci tohto výboru zúčastňujú v plnom rozsahu, nemajú však hlasovacie právo.“
                                       
                                    
                        
            
                  2.
               
               
                  Text bodu 3 [nariadenie Rady (EHS) č. 1601/91] sa vypúšťa.
               
            Článok 2
      Znenie nariadenia (EÚ) č. 251/2014 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 12. decembra 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 11. decembra 2015
         
            
               Za Spoločný výbor EHP
            
            
               predsedníčka
            
            Oda SLETNES
         
      
      
         (1)  Ú. v. EÚ L 84, 20.3.2014, s. 14.
      
         (2)  Ú. v. ES L 149, 14.6.1991, s. 1.
      
         (*1)  Ústavné požiadavky neboli oznámené.